**ติมอร์** เป็นเกาะในเอเชียตะวันออกเฉียงใต้ เป็นเกาะที่ใหญ่ที่สุดในบรรดาเกาะที่อยู่ระหว่างเกาะชวากับเกาะนิวกินี ชาวยุโรปเข้ามายึดติมอร์ไว้เป็นอาณานิคมตั้งแต่ พ.ศ. 2058 โดยดินแดนทางตะวันตกของเกาะถูกปกครองโดยเนเธอร์แลนด์ ปัจจุบันคือติมอร์ตะวันตกของอินโดนีเซีย ทางตะวันออกของเกาะถูกปกครองโดยโปรตุเกสและปัจจุบันคือประเทศติมอร์-เลสเต (ติมอร์ตะวันออก)

ประวัติศาสตร์ยุคแรก
-------------------

ประชากรที่อพยพมายังเกาะติมอร์ ส่วนใหญ่เป็นชาวออสตราเลเชีย ประชากรในปัจจุบันเชื่อว่าเป็นผู้ที่เหลือรอดจากคลื่นผู้อพยพมายังเกาะสามระลอก กลุ่มแรกเป็นกลุ่มชนที่ชื่อ เวดโด-ออสตราลอยด์ มาจากทางเหนือและตะวันตก เมื่อราว 42,000 ปีมาแล้วแม้จะไม่พบหลักฐานมากนัก แต่กลุ่มชนชุดแรกเป็นนักเดินเรือที่มีทักษะเชี่ยวชาญ และมีเทคโนโลยีมากมายที่จะเดินทางมาถึงออสเตรเลียและเกาะอื่น ๆ ต่อมาเมื่อประมาณ 2,457 ปีก่อนพุทธศักราช กลุ่มชนระลอกที่ 2 คือชาวเมลานีเซียได้เดินทางมาถึง ชนกลุ่มแรกขยับไปอยู่ตามเขตภูเขาชั้นใน กลุ่มสุดท้ายคือชาวมลายูดั้งเดิม เดินทางมาจากจีนตอนใต้และอินโดจีนตอนเหนือ พ่อค้าชาวฮากกาจัดอยู่ในกลุ่มสุดท้ายนี้เช่นกัน ชาวติมอร์มีเรื่องเล่าเกี่ยวกับบรรพบุรุษที่แล่นเรือมาถึงทางตะวันออกของเกาะ โดยมาจากดินแดนทางใต้บางเรื่องเล่าว่าบรรพบุรุษของชาวติมอร์ เดินทางมาจากคาบสมุทรมลายูหรือมีนังกาเบาบนเกาะสุมาตรา

ชาวติมอร์ในดินแดนของตน
----------------------

ชาวติมอร์ในรุ่นต่อมาไม่ใช่ชาวทะเล พวกเขาเป็นคนที่อยู่กับพื้นดิน โดยไม่ติดต่อกับเกาะอื่นทางทะเล ติมอร์เป็นส่วนหนึ่งของบริเวณที่มีเกาะขนาดเล็กและมีประชากรอยู่น้อยที่อยู่ทางภาคตะวันออกของอินโดนีเซีย การติดต่อกับโลกภายนอก จะผ่านเครือข่ายการค้าของต่างชาติ เช่นอินเดียและจีนที่เดินทางมาถึงเกาะ สินค้าภายนอกที่เข้ามาถึงบริเวณนี้คือ ทอง ข้าว เงินเหรียญ โดยนำมาแลกเปลี่ยนกับเครื่องเทศ เขากวาง ขี้ผึ้ง ทาส เป็นต้น

นาการาเกรอตากามา (*Nagarakretagama*) พงศาวดารของราชวงศ์มัชปาหิต ถือว่าติมอร์เป็นรัฐบรรณาการ แต่ตามที่ตูแม ปีรึช (*Tomé Pires*) ผู้จดบันทึกประวัติศาสตร์ชาวโปรตุเกส ได้เขียนไว้เมื่อพุทธศตวรรษที่ 21 เกาะที่อยู่ทางตะวันออกของเกาะชวาทั้งหมดถูกเรียกว่าติมอร์ นักชาตินิยมชาวอินโดนีเซียใช้พงศาวดารของราชวงศ์มัชปาหิตในการกล่าวอ้างว่าติมอร์ตะวันออกเป็นของอินโดนีเซีย นักสำรวจชาวยุโรปรุ่นแรกรายงานว่า เกาะมีผู้ปกครองเป็นเจ้าชายหรือหัวหน้าเผ่า ส่วนที่มีความสำคัญที่สุดคือเวฮาลีหรือราชอาณาจักรเวฮาเล ในติมอร์ตอนกลาง ซึ่งมีชาวเตตุน ชาวบูนัก และชาวเกมักอาศัยอยู่ ในพุทธศตวรรษที่ 21 เนเธอร์แลนด์และโปรตุเกสได้มาถึงเกาะติมอร์และได้แบ่งเกาะติมอร์ โดยเนเธอร์แลนด์ครอบครองภาคตะวันตกและโปรตุเกสครอบครองภาคตะวันออก ทำให้ติมอร์ตะวันออกมีประวัติศาสตร์ต่างไปจากเกาะข้างเคียง

อ้างอิง
-------

1. ↑  Timor Leste History เก็บถาวร 2008-10-29 ที่ เวย์แบ็กแมชชีน, official website.
2. ↑  Taylor, Jean Gelman (2003). *Indonesia: Peoples and Histories*. New Haven and London: Yale University Press. p. 378. ISBN 0-300-10518-5.
3. ↑  Taylor, Jean Gelman (2003). *Indonesia: Peoples and Histories*. New Haven and London: Yale University Press. p. 377. ISBN 0-300-10518-5.
4. ↑  Population Settlements in East Timor and Indonesia เก็บถาวร 2007-02-11 ที่ เวย์แบ็กแมชชีน – University of Coimbra
5. ↑  History of Timor เก็บถาวร 2009-03-24 ที่ เวย์แบ็กแมชชีน – Technical University Lisbon (PDF-Datei; 805 kB)
6. ↑  Precolonial East Timor เก็บถาวร 2020-08-18 ที่ เวย์แบ็กแมชชีน.

| * ด
* ค
* ก
ติมอร์-เลสเต บทความเกี่ยวกับประเทศติมอร์-เลสเต |
| --- |
| ประวัติศาสตร์ | 
* ติมอร์ก่อนเป็นอาณานิคม
* อาณานิคม
* ญี่ปุ่นรุกราน
* อินโดนีเซียรุกราน
* อินโดนีเซียปกครอง
* การสังหารหมู่ดิลี
* ประชามติ
* วิกฤติ พ.ศ. 2542
* การรักษาความสงบ
* เตรียมตัวสู่เอกราช
* Tribunals
* วิกฤติ พ.ศ. 2549
* วิกฤติ พ.ศ. 2551

 |  |
| ภูมิศาสตร์ | 

|  |
| --- |
| 
* เกาะติมอร์
* สวนสาธารณะ
* Tatamailau
* เกาะ
* แม่น้ำ
* เทศบาล
* หมู่บ้าน

 |

 |
| การเมือง | 

|  |
| --- |
| 
* รัฐธรรมนูญ
* ประธานาธิบดี
* นายกรัฐมนตรี
* สภา
* การเลือกตั้ง
* พรรคการเมือง
* การทหาร
* ตราแผ่นดิน
* สิทธิมนุษยชน
* ความสัมพันธ์กับต่างประเทศ
* กฏหมาย
* การบังคับใช้กฏหมาย
* ความช่วยเหลือ
* ความช่วยเหลือจากสหประชาชาติ

 |

 |
| เศรษฐกิจ | 

|  |
| --- |
| 
* เซ็งตาวู
* ปาตากา
* อิชกูดู
* การสื่อสาร
* คมนาคม
* สนามบิน

 |

 |
| สังคม | 

|  |
| --- |
| 
* ภาษาราชการ
	+ ภาษาโปรตุเกส
	+ ภาษาเตตุน
* ภาษาอื่น ๆ
* ศาสนา

 |
| วัฒนธรรม | 
* ดนตรี
* วรรณคดี
* กีฬา
* อาหาร
* สัญลักษณ์
	+ ธงชาติ
	+ ตราแผ่นดิน
	+ เพลงชาติ

 |

 |
| 
* หมวดหมู่ หมวดหมู่

 |